नई दिल्ली(शाहरुख खान) : संत नगर स्थित एक ही घर में मिली 11 लाशों की मिस्ट्री सुलझाने के लिए क्राइम ब्रांच की जांच 60 सवालों पर आकर रुक गई है। इन सवालों के जवाब के बाद ही जांच टीम हत्या या फिर आत्महत्या की बात साफ कर पाएगी। जबकि पुलिस को लगभग 150 लोगों से पूछताछ के बाद भी कोई खास जानकारी हाथ नहीं लगी। इधर रजिस्टर की जांच के दौरान पुलिस को पता चला कि परिवार ने 26, 27 और 29 जून की कोई एंट्री नहीं है। माना जा रहा है कि इन दिनों परिवार पूजा की तैयारी में लगा हुआ था। छानबीन के दौरान पता चला है कि परिवार के बाकी सदस्यों के अलावा प्रतिभा और उसकी बेटी प्रियंका और ललित को बहुत ज्यादा मानते थे।